《长沙岑大虫真赞》
宋代·释德洪

长沙大虫，声威甚重。独眠空林，百兽震恐。寂子儿戏，见不知畏。

引手捋须，几缺其耳。大空小空，是虎是你。如备与觉，可撩其尾。

嗟今衲子，眼如裴旻。但见其彪，安识虎真。我拜公像，非存非没。

百尺竿头，行尘勃勃。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。